Илиада

Илиа́да,  Ἰλιάς — найдавнѣйшый в цѣлости захраненый литературный памятник Старовѣкой Греции, епична поема, автором котрой ся поважуе Гомер. Обсягом поемы е епизода из круга подѣй Троянской войны.Petr Nejedlý.

Етимология назвы и штруктура поемы
Назва походить од иншого поименованя Трои — ИлионФайер В.  Τροία, Ίλιον,  Trōia,  Īlium. Поема складена зоз 24 спѣвох и обсягуе около 16 000 дактиловых гекзаметрох, але тото роздѣлѣня на спѣвы не е авторске: сама поема походить найвѣроятнѣйше з половкы  IX. стороча до н. е.,Хронология, с. 34. а роздѣлѣня было додане, очевидно, в  II. сторочу до н. е. и число 24 выбране, понеже таке число букв грецкого алфавита.

Обсяг
В первом з 24 спѣвох наставать спор меджи Агамемноном, найвысшым велительом грецкых войск, котры уже 10 рокы ся усилують добыти Трою (Илион) а меджи Ахилом, найодважнѣйшым грецкым бойовником, зато же Агамемнон одняв му його военну корысть — найлюблену рабыню Брисеиду. Зато Ахил дале не бере участь в боях. Тот «Ахилов гнѣв» чинить главный конфликт Илиады. Бои при Трои дале помалы ся тягнуть. Поступно в далшых епизодах суть представлены найлѣпшы ноблесны бойовници в грецком и троянском войсках а суть описаны их премногы давны бойовы походы и припоминаны иншы митологичны подѣи. Трояне помалы зыскують перевагу, а заставить их лем Ахилов приятель Патрокло, котрый ся замаскуе Ахиловым вызбройом. Коли найодважнѣйшый троянскый бойовник Гектор в бою забие Патрокла, Ахил рѣшать, же мусить ся за смерть свого приятеля помстити. Вступить до бою и зажене троянске войско назад за муры города, забие Гектора а, против всякой етицѣ боя, поглумить ся над його мертволов. Наконець, выдасть ю лем на просьбы Гекторова отця, троянского краля Приама. Погребом Гектора Илиада ся закончуе, а вшиткы описаны подѣи занимають пятдесять еден день.

Вызнам в литературѣ
Гомерова Илиада е найстаршый и найдостойнѣйшый памятник, вытвореный античнов грецков културов. Од античной добы была поважована за взор и заклад выучованя. В поздном середновѣку, коли стала ся она познатов и в Западной Европѣ, указало ся, же про придворне сполоченство добы абсолутизма и католицкого конзерватизма Илиада была недоста «статочна» и «велебна» через безочливе одношѣня ку богам и героям, «вулгарный» штил, «низкы» поровнаня, недостойны епичной поемы. Ани еден з перекладательох Илиады аж до середины XVIII. стороча не одважив ся перекласти тото мѣсто Спѣву XI, 558—569, де троянскый герой Аякс поровнаный з твердоголовым сомаром. Наконець быв Гомер означеный за  «людового поета», а в духу Илиады появили ся розличны наслѣдованя. Од XX. стороча Илиада утратила литературну актуалность.Троцкий И. 

Интересны факты
 Троянска война тримала 10 рокы, але Илиада зображуе лем подѣи 51 дня з послѣдного, десятого рока войны.
 Наперек тому в поемѣ указаный цѣлый свѣт представ старовѣкых Грекох: въедно з людми в перипетиях беруть участь и богы, од высот Олимпа, до глубин Океана.
 В середновѣку о Илиадѣ нич не знали в Западной Европѣ, але во Византии она была позната од зачатку и ширила ся во многых копиях.
 Илиада од зачатку ся не поважовала за историчне жерело, але як указали позднѣйшы археологичны выгледованя, в поемѣ синтетично одображены суть реалны подѣи, лемже одограли ся они не вылучно в Троянской войнѣ, але в току пятьох стороч.

Жерела и одказы
 Petr Nejedlý: Homér: Ilias //Slovník světových literárních děl. 1/A-L. Vladimír Macura a kol. Vydání druhé. — Praha: Odeon, 1989. . . Cc. 357-359. 
 Троцкий И. "Илиада" // Литературная энциклопедия: В 11 т. — [М.], 1929—1939. Т. 4. — [М.]: Изд-во Ком. Акад., 1930.  

 Хронология: //

 Референции 

Катеґорія:Старовіка Греция